open-index/open-wikipedia-markdown huggingface dataset:
סחודניצה

**סחודניצה** (באוקראינית: **Схі́дниця** - **סחידניציה**; בפולנית: **Schodnica**; ביידיש: **סכעדניצע**) היא עיירה במחוז לבוב שבמערב אוקראינה, בשיפולי הרי הקרפטים, בה התקיימה עד השואה קהילה יהודית.

## תולדות היישוב
סחודניצה נזכרת מהמאה ה-15, ולקראת סוף המאה ה-19 הוענקו לה זכויות עירוניות, לאחר שנתגלו בסביבתה מאגרי נפט. מתקופה זו ובמהלך המאה ה-20 התבססה כלכלת היישוב על הפקת ועיבוד הנפט.

בחלוקת פולין בסוף המאה ה-18 נכללה העיירה בתחום גליציה האוסטרית. בשנת 1921, בהתאם להסכם ריגה, נכללה העיירה בתחום הרפובליקה הפולנית השנייה.

## יהודי סחודניצה
[שמאל|ממוזער|[בית כנסת בעיירה]]
יהודים ישבו בעיירה מהמחצית השנייה של המאה ה-19, והיו כפופים לקהילת דרוהוביץ. בתקופה זו תרמו היהודים חלק מרכזי בפיתוחו התעשייתי של היישוב. בשנים 1897 ו-1898 ערכו פולנים מקומיים פרעות ביהודי העיירה. בתחילת מלחמת העולם הראשונה עברו דרך העיירה אלפי יהודים מהסביבה, שנמלטו מאימת הצבא הרוסי לכיוון הונגריה, והקהילה המקומית התגייסה לעזרתם.

בין מלחמות העולם נמנו בעיירה 689 יהודים, למעלה מרבע מתושביה, והתקיימה בה פעילות ציונית, שכללה תנועות נוער וקיבוץ הכשרה. בשנת 1936 הכו פולנים מקומיים יהודים מהעיירה בזמן הימים הנוראים.

עם פרוץ מלחמת העולם השנייה, נערכו האוקראינים המקומיים לבצע פוגרום ביהודי העיירה, אך הדבר נמנע בשל כניסת הסובייטים לאזור בסוף ספטמבר 1939. בתקופה הסובייטית הולאמו מפעלי התעשייה בעיירה.

לאחר פרוץ מבצע ברברוסה וכיבוש האזור בידי הגרמנים, ב-1 ביולי 1941, ערכו האוקראינים והפולנים המקומיים, בסיוע הגרמנים, פוגרום ביהודי העיירה, בו נרצחו באכזריות כ-200 איש. בסתיו 1941 עוד נמצאו בעיירה 280 יהודים, חלקם פליטים מדרוהוביץ ומבוריסלב, אך רבים מהם מתו ברעב, ממחלות ומרציחות. באוגוסט 1942 שולחו כ-60 יהודים מהעיירה לבוריסלב, וממנה הועברו למחנה ההשמדה בלז'ץ. ב-22 באוקטובר 1942 גורשו אחרוני יהודי העיירה למחנות עבודה בסביבתה, וסחודניצה הוכרזה רשמית כ"נקייה מיהודים".

## קישורים חיצוניים

* סחודניצה באתר מרכז מורשת יהדות פולין
* 

קטגוריה:גליציה
קטגוריה:מחוז לבוב: יישובים
קטגוריה:קהילות יהודיות באוקראינה
קטגוריה:שואת יהודי אוקראינה
הבאגיס

**הבאגיס** היא סדרת טלוויזיה ישראלית לילדים, אשר נוצרה על ידי מאיה גוזלי, היוצרת של "חיפזון וזהירון". הסדרה, הכוללת עשרה פרקים, הופצה ב-HOT VOD Young בשנת 2016 ולאחר מכן הופצה ב-yes.

## עלילה
להקת "הבאגיס" הם חרקים הגרים מתחת למכולת של ניסים ומנסים לעומת חרקים אחרים להצליח בלהקה שלהם.

## הדמויות
### הבאגיס
* **ג'קו מקקו** (שגיא לוי): מקק סגול ומקים להקת הבאגיס, מנגן בגיטרה חשמלית.
* **פרלה החיפושית** (שירלי לילו): פרת משה רבינו שהגיע ללהקה כזמרת.
* **שון עכבישון** (מתן קליגר): עכביש שאוהב לישון ולאכול, מתופף.
* **ברוס הצרצר** (רמי ציון): צרצר שהגיע משדות החיטה הרחוקים, חרזן ומנגן על פסנתר.

### דמויות נוספות
* **בז אמרגן ומפיק** (דודי גזית): זבוב, הבוס של דבי הדבורה שתמיד מפר הבטחות לדבי.
* **דבי הדבורה** (מאיה בכובסקי): דבורה אשר רוצה להיות מפורסמת, הבוס שלה בז מפר את ההבטחות שלו לדבי, בפרק הראשון וגם בפרק האחרון מנסה להיות זמרת בלהקת באגיס אך נכשלת בגלל השירה הגרועה שלה.

### הרעים
* **פישי הפשפש** (יניב סוויסה): פשפש מרושע ועסוק אשר עוזר לדבי ולבז, גונב לבאגיס כל מיני דברים מהחצר האחורית.
* **ניסים** (גבי עמרני): המוכר במכולת אשר שונא את הבאגיס וחרקים אחרים ומנסה לתפוס אותם ללא הצלחה.

### דמויות אורחות
* **גברת שמש** (יפעת מימון): הלקוחה של ניסים.
* **גאנה** (שיפי אלוני): הדודה של פרלה אשר הגיעה מאפריקה.
* **נירית השפירית** (רונה בקרמן): שפירית אשר הגיעה לבאגיס.

## קישורים חיצוניים

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2016
קטגוריה:HOT: תוכניות וסדרות
נבחרת חוף השנהב בכדורגל נשים

**נבחרת חוף השנהב בכדורגל נשים** מייצגת את חוף השנהב בתחרויות כדורגל נשים בינלאומיות ומנוהלת על ידי התאחדות הכדורגל של חוף השנהב. 

משחקה הראשון של הנבחרת התקיים ב-1988 במסגרת טורניר ההכנה של פיפ"א לקראת גביע העולם 1991. בטורניר זה הייתה חוף השנהב הנציגה היחידה של יבשת אפריקה, אך הודחה כבר בשלב הבתים לאחר שהפסידה בכל שלושת משחקיה.

ב-2012, העפילה הנבחרת בפעם הראשונה בתולדותיה לאליפות אפריקה. שנתיים לאחר מכן, היא השתתפה בפעם השנייה ברציפות באליפות, והצליחה להפתיע רבים לאחר שניצחה את דרום אפריקה, וסיימה במקום השלישי באליפות. הדירוג שלה בסוף הטורניר הבטיח לה השתתפות בגביע העולם שנערך ב-2015 בקנדה.

בשלב הבתים של גביע העולם, שובצה חוף השנהב עם גרמניה, נורווגיה ותאילנד. כבר במשחקה הראשון בטורניר, היא הובסה 10-0 על ידי גרמניה ולאחר מכן הפסידה גם לתאילנד ונורווגיה. היא סיימה את הקמפיין עם 3 שערי זכות ו-16 שערי חובה.

## כל [[גביע העולם בכדורגל לנשים|גביעי העולם]]
*1991 עד 1999 - לא נכנסה
*2003 עד 2011 - לא העפילה
*2015 - שלב הבתים

## כל אליפויות אפריקה
*1991 עד 2000 - לא נכנסה
*2002 - לא העפילה
*2004 - לא נכנסה
*2006 עד 2010 - לא העפילה
*2012 - שלב הבתים
*2014 - 20x20px מקום שלישי

## קישורים חיצוניים

## הערות שוליים

קטגוריה:חוף השנהב: כדורגל
חוף השנהב
קטגוריה:נבחרות חוף השנהב
סונדובה וישנייה

**סונדובה וישנייה** (באוקראינית: **Судова Вишня** - **סודובה וישנייה**; בפולנית: **Sądowa Wisznia**; ביידיש: **סאַנדאָווע ווישניע**) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.

## תולדות היישוב
 נזכרת לראשונה בשנת 1230, ובשנת 1368 הוענקו לה זכויות עיר. בשנים 1504 ו-1624 נהרסה העיירה בידי הטטרים. מסוף המאה ה-19 פעלו בעיירה מספר מפעלי תעשייה קטנים.

בחלוקת פולין הראשונה, בשנת 1772, נכללה העיירה בתחום גליציה האוסטרית, ובשנת 1921, בהתאם להסכם ריגה, נכללה בתחום הרפובליקה הפולנית השנייה.

## יהודי העיירה
התיעוד הראשון לישיבת יהודים בעיירה הוא משנת 1547, ובסוף המאה ה-19 נמנו בה כ-1,300 יהודים. בשל הגירה, הצטמצם מספר יהודי העיירה, ובין מלחמות העולם נותרו בה כ-900 יהודים, פחות מרבע מתושביה. מראשית המאה ה-20 התקיימה בעיירה פעילות ציונית.

בתחילת מלחמת העולם השנייה נכבשה העיירה בידי הגרמנים למשך זמן של שבועיים, בו רצחו 18 מיהודיה. במהלך מבצע ברברוסה, בסוף יוני 1941, שבו הגרמנים לעיירה. ב-15 באפריל 1942 ערכו הגרמנים אקציה בעיירה, בה שילחו כ-450 גברים יהודים למחנה ינובסקה. באוקטובר שלאחר מכן שילחו הגרמנים את רוב יהודי העיירה הנותרים למחנה ההשמדה בלז'ץ. יהודים מעטים שעוד הושארו בעיירה גורשו ממנה בדצמבר 1942 לגטו יבורוב.

## קישורים חיצוניים

* 
*  באתר מרכז מורשת יהדות פולין
* 
* 
* 

קטגוריה:מחוז לבוב: יישובים
קטגוריה:גליציה
קטגוריה:שואת יהודי אוקראינה
קטגוריה:קהילות יהודיות באוקראינה
טורניר ההזמנה בכדורגל נשים 1988

**טורניר ההזמנה בכדורגל נשים 1988**, הידוע גם בשם **הטורניר הבינלאומי בכדורגל נשים**, הוא טורניר כדורגל נשים שארגנה פיפ"א מ-1 ביוני עד 12 ביוני 1988. הטורניר נערך בסין, ובא לבדוק האם הרעיון של גביע עולמי בכדורגל נשים הוא ריאלי. הטורניר זכה להצלחה רבה, וב-30 ביוני הודיעה פיפ"א על ייסוד גביע העולם לנשים, שייערך גם הוא בסין ב-1991.

תריסר נבחרות לקחו חלק בתחרות - ארבע מ-UEFA, שלוש מ-AFC, שתיים מ-CONCACAF ואחת מ-CONMEBOL, CAF ו-OFC. אלופת אירופה דאז, נבחרת נורווגיה, זכתה בטורניר לאחר ניצחון 1–0 בגמר על .  סיימה במקום השלישי, לאחר שניצחה את המארחת  בדו-קרב פנדלים.

## שלב הבתים
### בית א'

### בית ב'

### בית ג'

## שלב ההכרעה

### הגמר

## נבחרת הטורניר
נבחרת מצטיינות הטורניר נבחרה על ידי אנשי התקשורת הסיניים.

## הערות שוליים

קטגוריה:תחרויות כדורגל נשים
קטגוריה:תחרויות כדורגל ב-1988
קטגוריה:תחרויות כדורגל ברפובליקה העממית של סין
קטגוריה:הרפובליקה העממית של סין: ספורט נשים
ראש מטה חיל האוויר של ארצות הברית

**ראש מטה חיל האוויר של ארצות הברית** (באנגלית: **Chief of Staff of the Air Force**; בקיצור: **CSAF **או **AF/CC**) הוא תפקיד המאויש על ידי גנרל 4 כוכבים בחיל האוויר של ארצות הברית, והוא הקצין הבכיר ביותר הממונה לשירות במחלקת חיל האוויר וככזה הוא משמש כיועצו הצבאי וסגנו של מזכיר חיל האוויר. נוסף על כך הוא חבר במטות המשולבים, ומשמש יועץ צבאי למועצה לביטחון לאומי, למזכיר ההגנה ולנשיא ארצות הברית. ראש המטה הוא הקצין הבכיר ביותר בחיל האוויר של ארצות הברית (למעט כאשר יושב ראש המטות המשולבים או סגנו הם קציני חיל האוויר של ארצות הברית).

התפקיד הוא אדמיניסטרטיבי בפנטגון, ובעוד שאין לו סמכות פיקודית מבצעית על כוחות חיל האוויר, ראש מטה חיל האוויר מפקח על יישום ההנחיות של מזכיר חיל האוויר.
ראש מטה חיל האוויר הנוכחי הוא גנרל קנת' וילסבאק.

## אחריות
### מחלקת חיל האוויר
תחת סמכותו, הכוונתו ושליטתו של מזכיר חיל האוויר, ראש מטה חיל האוויר מנהל את מטה האוויר (אחת מ-2 מחלקות במחלקת חיל האוויר), משמש כזרוע הביצועית של המזכיר ביישום תוכניות אופרטיביות, מפקח על תרגילים ועל פעילות הכוחות כפי שהוגדרו על ידי המזכיר. ראש המטה יכול לבצע משימות נוספות המוקצות על ידי הנשיא, מזכיר ההגנה או מזכיר חיל האוויר.

### חבר במטות המשולבים
ראש מטה חיל האוויר הוא חבר במטות המשולבים. כמו שאר חברי המטות המשולבים הוא בעל סמכות אדמיניסטרטיבית בלבד ואין לו סמכות פיקודית על כוחות חיל האוויר של ארצות הברית.

## מינוי ראש מטה חיל האוויר
המועמד שנבחר לתפקיד על ידי הנשיא חייב לעבור אישור של סנאט. באופן קבע הקצין יהיה בדרגת גנרל 4 כוכבים.

## ראשי מטה חיל האוויר של ארצות הברית
קודם ליצירת התפקיד, גנרל הנרי ארנולד היה ראש חילות האוויר של צבא ארצות הברית ומפקד של כוחות האוויר במהלך מלחמת העולם השנייה.

## קישורים חיצוניים

* 

*
קטגוריה:המטות המשולבים של ארצות הברית
Nixxes Software

**Nixxes Software BV** היא חברה הולנדית שנוסדה באוגוסט 1999 ועוסקת בהסבת משחקי וידאו לפלטפורמות, בעיקר למחשב האישי. ביוני 2021 החברה נרכשה על ידי סוני.

## רשימת כותרים שהוסבו על ידי החברה

## קישורים חיצוניים
* 

## הערות שוליים

קטגוריה:חברות הולנדיות
קטגוריה:חברות משחקי וידאו
קטגוריה:סוני
לוקאס רומרו

**לוקאס דניאל רומרו** (בספרדית: **Lucas Daniel Romero**; נולד ב-18 באפריל 1994 בלומה ארמוסה שבבואנוס איירס, ארגנטינה) הוא כדורגלן ארגנטינאי המשחק בעמדת הקשר האחורי בקבוצת קרוזיירו.

## קריירת מועדונים
רומרו נולד בלומה ארמוסה שבפרובינציית בואנוס איירס, ארגנטינה. הוא גדל במחלקת הנוער של ולס סארספילד. ב-8 בספטמבר 2012 ערך את הופעת הבכורה שלו בקבוצת הבוגרת, כשנכנס כמחליף בדקה ה-82 בתיקו 0-0 נגד אסטודיאנטס לה פלאטה במסגרת ליגת העל הארגנטינאית. בעונתו הראשונה עזר לקבוצה לזכות באיניסיאל , ובהמשך נכנס כמחליף בסופרפינאל . רומרו שותף כמחליף במשחק הסופר קאפ הארגנטינאי  נגד ארסנאל דה סארנדי שהסתיים בניצחון של ולס סארספילד.

ב-2 בפברואר 2016 חתם רומרו בקרוזיירו.

## תארים
;עם ולס סארספילד
*אליפות ארגנטינה (2): איניסיאל 2012, סופרפינאל 2012/2013
*הסופר קאפ הארגנטינאי (1): 2013

;קרוזיירו
* הגביע הברזילאי: 2017, 2018

;לאון
* ליגת האלופות של CONCACAF:  2023

## קישורים חיצוניים

קטגוריה:קשרי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני ולס סארספילד
קטגוריה:כדורגלני קרוזיירו
קטגוריה:כדורגלני אינדפנדיינטה
קטגוריה:כדורגלני לאון
קטגוריה:כדורגלנים ארגנטינאים באולימפיאדת ריו דה ז'ניירו (2016)
קטגוריה:ארגנטינאים שנולדו ב-1994
הנבחרות בגביע העולם בכדורגל נשים

ל**[[גביע העולם בכדורגל נשים]]** העפילו, נכון ל-2023, 44 נבחרות לאומיות. מטרת ערך זה הוא להשוות בין הישגיהן של הנבחרות בטורניר.

## בכורות של נבחרות בגביע העולם
בכל גביע עולם למעט זה של 2007, לפחות נבחרת אחת הופיעה לראשונה בתולדותיה בטורניר, כפי שמוצג להלן:

## טבלת השוואה בין הישגי הנבחרות לאורך השנים
;מקרא
*1 – אלופה
*2 – סגנית
*3 – מקום שלישי
*4 – מקום רביעי
*רבע גמר – שלב רבע הגמר
*ס2 – סיבוב שני (שלב שמינית הגמר; במשחקים שנערכו החל מ-2015)
*ס1 – סיבוב ראשון
*ה – העפילה, אך הטורניר טרם הסתיים
* •  – לא העפילה
* ×  – לא נרשמה, פרשה או הורחקה
*** – מארחת

המספרים שבסוגריים מייצגים את מספר הנבחרות שהשתתפו במפעל באותה השנה.

## טבלת ניקוד כללית לפי נבחרת
הסטטיסטיקה מחושבת כך שמשחק שהסתיים בהארכה נחשב כניצחון או הפסד, ואילו משחק שהסתיים בבעיטות הכרעה נחשב כתיקו. ניצחון מקנה 3 נקודות, תיקו מקנה נקודה אחת והפסד לא מקנה אף נקודה.

## השוואה בין הישגי הנבחרות לפי קונפדרציות

קטגוריה:גביעי העולם בכדורגל נשים
*
יאזלובייץ

**יאזלובייץ** (באוקראינית: **Язловець**; בפולנית: **Jazłowiec**) היא עיירה קטנה במחוז טרנופול שבמערב אוקראינה, כ-16 ק"מ דרומית לבוצ'אץ', בה התקיימה עד השואה קהילה יהודית גדולה.

## תולדות היישוב
יאזלובייץ נוסדה במחצית הראשונה של המאה ה-15, ובשנת 1519 הוענקו לה זכויות עיר, ונקבעו בה ירידים שנתיים, ימי שוק שבועיים ותחנת מכס. בשנת 1647 עמדו תושבי העיירה בפני מצור שהטילו עליהם גייסותיו של חמלניצקי, ובשנת 1669 נהרסה העיירה בידי הטורקים, אשר שלטו בה 7 שנים לאחר מכן.

בחלוקת פולין הראשונה, בשנת 1772, נכללה העיירה בתחום אוסטריה, ולאחר מלחמת העולם הראשונה נכללה בתחום הרפובליקה הפולנית השנייה.

## יהודי יאזלובייץ
יהודים ישבו בעיירה מהמאה ה-16, ומהמחצית השנייה של המאה ה-18 היוו היהודים רוב בקרב תושבי העיירה. בשנת 1880 נמנו בעיירה 1,642 יהודים, אולם בשנים שלאחר מכן היגרו מהעיירה רוב יהודיה.

בין מלחמות העולם נמנו בעיירה כ-560 יהודים, והתקיימה בה פעילות ציונית ענפה, שכללה בית ספר עברי ותנועות נוער ציוניות. פעילות זו נאסרה עם כיבוש האזור בידי הסובייטים בספטמבר 1939.

עם פרוץ מבצע ברברוסה בסוף יוני 1941, ונסיגת הצבא האדום מאזור העיירה, החלו האוקראינים המקומיים בביצוע מעשי התעללות ושוד בקרב יהודיה. לאחר כניסת הגרמנים ליישוב, החלה המשטרה האוקראינית בהחרמת רכוש ודירות היהודים בו, ובגיוסם לעבודות כפייה מפרכות ומשפילות. בחודשים הראשונים לכיבוש הגרמני הגיעו לעיירה פליטים יהודים רבים מכפרי הסביבה, אשר נמלטו ממעשי הטבח שביצעו בהם האוקראינים, ומספר היהודים בעיירה הגיע לכ-1,200 איש.

בסתיו 1942 גורשו כל יהודי העיירה לגטו בוצ'אץ', ושם חלקו את גורל יתר יהודי המקום. מקהילת יאזלובייץ שרדו את השואה יהודים בודדים.

גיבור הנובלה "והיה העקוב למישור" מאת ש"י עגנון, מנשה חיים הכהן, מתואר בסיפור כ"מילידי ק"ק יזלוביץ".

## קישורים חיצוניים

* 
* יאזלובייץ באתר מרכז מורשת יהדות פולין
* 

קטגוריה:גליציה
קטגוריה:מחוז טרנופול: עיירות יהודיות
קטגוריה:שואת יהודי אוקראינה
תמיסטו (ירח)

**תמיסטו** הוא אחד הירחים של כוכב הלכת צדק.

## גילוי
תמיסטו התגלה על ידי צ'ארלס קאוול  ואליזבת רומר ב-30 בספטמבר 1975. הדיווח על גילויו נמסר ב-3 באוקטובר 1975, והוא קוטלג בשם **S/1975 J 1**.. אולם לא נוספו לו תצפיות נוספות ומסלולו לא נקבע.

בשנת 2000, נראה כי ירח חדש התגלה על ידי סקוט שפרד, דייוויד ג'וויט , ינגה פרננדס  ויוג'ין מנייר . הירח קוטלג בשם **S/2000 J 1**. לאחר תצפיות נוספות התגלה כי הוא בעצם אותו ירח שנצפה ב-1975.. תצפיות נוספות אישרו מסקנה זו באוגוסט 2000.

הירח קיבל את שמו הרשמי בשנת 2002, ונקרא על שם בתה של אלת הנהר ואהובתו של זאוס מהמיתולוגיה היוונית "תמיסטו" .

## מסלול ומאפיינים
מסלולו של תמיסטו שונה ממסלולם של שאר ירחי צדק. בעוד שאר הירחים מקיפים את צדק במסלולים סמוכים זה לזה באופן מובהק, תמיסטו מקיף אותו במרחק רב ממסלול הירח הקרוב ביותר אליו (3,794,565 ק"מ ממסלולו של הירח לדה, הירח הקרוב אליו ביותר). הקפה שלמה של תמיסטו סביב כוכב הלכת צדק נמשכת 129.87 ימים.

קוטרו של תמיסטו 8 קילומטרים, ושטח פניו כ-270 קילומטרים רבועים. צפיפותו היא 2.6 גרם/סמ"ק והוא בעל אלבדו של 0.04.

## קישורים חיצוניים

## הערות שוליים

קטגוריה:ירחי צדק
Rain Fell Within

**Rain Fell Within** הייתה להקת מטאל גותי סימפוני אווירתי שפעלה בארצות הברית בשנים 1996 עד 2002.

## סגנון מוזיקלי

הלהקה מנגנת מטאל גותי שמתבסס על קולה האופראי של הסולנית דואון "שחר" דזירה (Dawn Desireé). המוזיקה יחסית לא כבדה ללהקות מטאל גותי אירופאיות וקצב הנגינה הוא בינוני, לא מהיר כמו דת' מטאל ומאידך לא איטי כמו דום מטאל.

## חברי הלהקה

ההרכב האחרון:
* צ'ארלס גור - גיטרת באס (1996-2002)
* קווין תומאס - גיטרה חשמלית (1996-2002)
* דואון דזירה (Dawn Desireé) - סולנית, קלידים (1996-2002)
* טים מילר - תופים (1998-2002)
* ג'ייסון אהרון ווד - גיטרות (2001-2002)
* לורי אן האוז - שירה נשית (2001-2002)
* ג'ון באטמה - קלידים (2002)

בעבר:
* ג'ון בראון - תופים (1996-1998)
* ויליאם רוקר - גיטרות (1996-1998)
* אואן דייוויס - גיטרות (1999-2001)

## דיסקוגרפיה

* Solemn Days - דמו, 1998
* Believe - אלבום אולפן, 2000
* Refuge - אלבום אולפן, 2002

## קישורים חיצוניים

קטגוריה:להקות מטאל גותי
קטגוריה:להקות מטאל סימפוני
קטגוריה:להקות שהתפרקו בשנת 2002
חברים בכל מיני צבעים

"**חברים בכל מיני צבעים**" הוא שיר ילדים עברי אנטי-גזעני שחיברה הפזמונאית חנה גולדברג והלחין יוני רועה. את השיר עיבד אבי יפרח. השיר קורא לסובלנות ולקבלת האחר.

השיר בוצע לראשונה על ידי הזמרת שרית חדד בפסטיגל 1998, זכה במקום השני, והפך לקלאסיקה לילדים ולהמנון קבלת השונה. הוא נכלל באלבומה "כמו סינדרלה" (1999). בשנת 2000 חנה גולדברג פרסמה גם ספר ילדים באותו שם בהוצאת הקיבוץ המאוחד (איורים: כריסטינה קדמון), המכיל שיר זה ושני שירים נוספים.

חנה גולדברג סיפרה על כתיבת השיר:

בשנת 2019, בעקבות פנייה מאימו של ילד המתמודד עם שיתוק מוחין, החליטה גולדברג להוסיף לשיר בית נוסף המוקדש לילדים עם צרכים מיוחדים: "יש לי חבר על כיסא גלגלים, אני והוא כמו שני אחים". השיר הוקלט מחדש בתוספת הבית החדש בביצוע עשרה זמרים, וביניהם גם חנה גולדברג עצמה שרה את הבית הנוסף. הזמרים שביצעו את השיר בגרסה החדשה: לי בירן, סטפן לגר, מאיה בוסקילה, קורין אלאל, דוד ד'אור, כיתריה, עדן אלנה, בן זיני וטיילור, מוטי טקה וחנה גולדברג. 

בית נוסף הופיע בגרסה של "מותק של פסטיבל 2" שיצא ב-2009 בביצוע כוכבי המופע.

בנוסף לגרסה המקורית יצאו כמה גרסאות כיסוי נוספות, בין המבצעים: מיקי קם.

בשנת 2000 יצר הכוריאוגרף שלמה ממן ריקוד עם לשיר.

## כתבות וביקורות
* 
* 
* 

## קישורים חיצוניים
* הסיפור מאחורי השיר "חברים בכל מיני צבעים", באתר של חנה גולדברג
* ספר הילדים "חברים בכל מיני צבעים"
* 
* 
*  נובמבר, 2019

## הערות שוליים

קטגוריה:שירי 1998
קטגוריה:שירי 2019
קטגוריה:שירי שרית חדד
קטגוריה:שירי מאיה בוסקילה
קטגוריה:שירי פסטיגל
קטגוריה:שירים בעברית
קטגוריה:שירים שנכתבו על ידי חנה גולדברג
קטגוריה:שירים שהולחנו על ידי יוני רועה
קטגוריה:שירי ילדים
קטגוריה:שירים מרובי אמנים
קטגוריה:שירים נגד שנאת זרים וגזענות
קטגוריה:שירים על גזע ומוצא אתני
קטגוריה:שירים על צבעים
קטגוריה:ריקודי עם בישראל: שירים
קטגוריה:ספרות ילדים ונוער
המטבח הנורדי החדש

[ממוזער|שגרירת המזון של [המועצה הנורדית טינה נורדסטרום עם השף קן מולר, מנות מהמטבח הנורדי החדש במושב המועצה הנורדית, 2006]]
[ממוזער|[סמרגוסבורד מהמטבח הנורדי החדש, מושב המועצה הנורדית, 2006]]
[ממוזער|מנה במסעדת [נומה - שרימפ, ריבס ועשבי תיבול]]
**המטבח הנורדי החדש** היא תנועה שהחלה בשנת 2004 בעקבות יוזמה של השפים הדנים רנה רדזפי וקלאוס מייר ממסעדת נומה שנוסדה באותה שנה. הם הפגישו בקופנהגן שפים ואנשי מקצוע מתחום המזון מכל המדינות הנורדיות כדי לדון כיצד לפתח את המטבח הנורדי החדש. בפרט הם הדגישו את הצורך במה שתיארו כ"טוהר, פשטות וטריות" כמו גם בשימוש גובר במזונות עונתיים. הם עודדו מסעדות לפתח מאכלים מסורתיים בהתבסס על מצרכים הנהנים מיתרונות האקלים, הקרקע ומקורות המים המקומיים.

שרי החקלאות והמזון של המועצה הנורדית מדנמרק, פינלנד, איסלנד, נורווגיה ושוודיה ושל הטריטוריות התלויות נפגשו בקופנהגן ב-2005 לתמיכה בהתפתחויות אלו והשיקו את "תוכנית המזון הנורדי החדש". בעקבות תוכנית זו ניתן ב-2006 מימון של 3 מיליון אירו לפעילויות קשורות.

## גישה
המטבח המתפתח ביקש להשתמש ביתרונות המובנים של המתכונים הסקנדינביים המסורתיים לתבשילי בשר ודגים, בהסתמכות על מוצרים מקומיים תוך חידוש והתאמה של שיטות ותיקות כגון כבישה, עישון והמלחה. מוצרים כגון לפתית, שיבולת-שועל, גבינות וגרסאות ותיקות של תפוחים ואגסים מעובדים כעת תוך שימת-לב רבה יותר לשימור טעמיהם הטבעיים. צעדים אלו ננקטו על ידי תומכי המטבח הנורדי החדש במקביל למודעותם לעניין הגובר ברחבי האזור במזון אורגני. בנוסף להתעניינות ב"טוהר וטריות" הם משתדלים לנצל באופן מיטבי מוצרים עונתיים כגון תפוח אדמה, תות גינה ואספרגוס בקיץ ומאפים ובשר בתקופת חג המולד.

## מסעדות
מסעדת נומה (ראשי תיבות של nordisk mad - מזון נורדי) בקופנהגן מתיימרת להגיש מאכלים המבושלים על פי העקרונות המנחים של המטבח החדש. היא הוכתרה בשנים 2010, 2011, 2012, 2014 כ"מסעדה הטובה בעולם" על ידי מגזין 50 המסעדות הטובות בעולם, הנתמך על ידי חברת המים המינרליים סן פלגרינו. מסעדות אחרות בקופנהגן ובפרובינציות הלכו בעקבות הטרנד והעניין בו הולך וגובר בדנמרק ומחוצה לה. בין המסעדות שאימצו את הטרנד: Ti Trin Ned בפרדריסיה, Geranium בקופנהגן ו-Malling & Schmidt באורהוס.

## ראו גם
* Meyer, Claus: Almanak, Copenhagen, Lindhardt og Ringhof, 2010, 694 p. (Danish) .
* Redzepi, René: Noma: Time and Place in Nordic Cuisine, London, Phaidon Press, 2010, 368 p. .

## קישורים חיצוניים

* אתר המזון הנורדי החדש
* 

## הערות שוליים

קטגוריה:המטבח הדני
קטגוריה:המטבח הסקנדינבי
קטגוריה:המדינות הנורדיות
מוריס וייט

**מוריס וייט** (באנגלית: **Maruice White**; 19 בדצמבר 1941, ממפיס, טנסי – 3 בפברואר 2016, לוס אנג'לס, קליפורניה) היה זמר, נגן, פזמונאי ומפיק מוזיקלי אמריקאי, שנודע כמייסד להקת Earth, Wind & Fire וסולנה. וייט זכה ב-7 פרסי גראמי ו-12 פרסי המוזיקה האמריקאית בנפרד ועם להקת "Earth, Wind & Fire". ב-2000 נבחרו חברי הלהקה ומוריס וייט בכללם להיכל התהילה של הרוק אנד רול.

## ביוגרפיה

מוריס וייט נולד בממפיס ובהמשך עבר להתגורר בשיקגו. הוא למד לנגן בתופים, הועסק כמתופף אולפן בחברת צ'ס רקורדס, והקליט עם אמנים כגון אטה ג'יימס, סאני סטיט ומאדי ווטרס. עד לשלהי שנות ה-60 של המאה ה-20 ניגן במספר הרכבי ג'אז ומוזיקת נשמה.
ב-1969 ייסד וייט את להקת "Earth, Wind & Fire" אשר זכתה להצלחה מסחרית בעיקר במהלך שנות ה-70. בשלהי שנות ה-80 אובחן וייט כחולה במחלת פרקינסון. הוא המשיך להופיע עם להקת "Earth, Wind & Fire" עד 1994 ונאלץ לפרוש מהופעות פעילות בשל מצב בריאותו.

במקביל, המשיך מוריס וייט לעבוד עם אמנים והרכבים שונים וכתב שירים לפסקולי הסרטים מגלה את אמריקה (1988) ו-"Undercover Brother" (2002).

### חייו האישיים ומותו
מוריס וייט היה נשוי ואב לשניים. שני אחיו ורדין ופרד היו חברים בלהקת "Earth, Wind & Fire". ב-4 בפברואר 2016 נפטר בשנתו מסיבוכי מחלת פרקינסון.

## קישורים חיצוניים

* 

* 
* מוריס וייט, באתר של יוסי חרסונסקי
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מנצחים אמריקאים
קטגוריה:מוזיקאים אמריקאים
קטגוריה:מתופפים אמריקאים
קטגוריה:פזמונאים אמריקאים
קטגוריה:זוכי פרס גראמי
קטגוריה:זמרים-יוצרים אמריקאים
קטגוריה:בוגרי אוניברסיטת המדינה של טנסי
קטגוריה:חברי היכל התהילה של הרוק אנד רול
קטגוריה:מפיקים מוזיקליים אמריקאים
קטגוריה:אמריקאים שנולדו ב-1941
קטגוריה:אמריקאים שנפטרו ב-2016
חוסה לואיס גאיה

**חוסה לואיס גאיה פניה** (בספרדית: **José Luis Gayà Peña**; נולד ב-25 במאי 1995 בפדרגר שבאליקנטה, ספרד) הוא כדורגלן ספרדי המשחק בעמדת המגן השמאלי בקבוצת ולנסיה, בה הוא גם משמש כקפטן, ובנבחרת ספרד.

## קריירת מועדונים
גאיה נולד בפדרגר שבאליקנטה, ספרד. הוא גדל במחלקת הנוער של ולנסיה, בה החל לשחק כחלוץ. בהמשך הוסב לשחק כמגן שמאלי. ב-30 באוקטובר 2012 ערך גאיה את הופעת הבכורה שלו בקבוצה הבוגרת, כששיחק 90 דקות בניצחון 0–2 על ליאגוסטרה במסגרת גביע המלך הספרדי. ב-12 בדצמבר 2013 ערך גאיה את הופעת הבכורה שלו בליגה האירופית, במשחק נגד קובאן קרסנודאר שנגמר בתיקו 1-1. ב-27 באפריל 2014 ערך גאיה את הופעת הבכורה שלו בליגת העל הספרדית, כששיחק 90 דקות בהפסד 0–1 לאתלטיקו מדריד במסגרת המחזור ה-35. זו הייתה הופעתו היחידה באותה עונה. בעונת  נהפך גאיה לשחקן הרכב קבוע על ידי המאמן נונו אספיריטו סנטו. ב-25 בספטמבר 2014 הבקיע את שער הבכורה שלו בליגת העל הספרדית, השער השני בניצחון 0–3 על קורדובה במסגרת המחזור החמישי. ב-8 במאי 2015 חידש גאיה את חוזהו בולנסיה עד לשנת 2020 עם סעיף שחרור של 50 מיליון אירו.

ב-2019 זכה עם הקבוצה בגביע המלך, במדיה יש לו מעל 300 הופעות בלה ליגה. 

## קישורים חיצוניים

## הערות שוליים

קטגוריה:מגני כדורגל ספרדים
קטגוריה:כדורגלני ולנסיה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני יורו 2020
קטגוריה:ספרדים שנולדו ב-1995
פדריקו אמאדור

**פדריקו אמאדור** (בספרדית: **Federico Amador**; נולד ב-23 באוקטובר 1975) הוא שחקן ארגנטינאי. 

הוא שיחק בטלנובלות מצליחות כגון "ניני", "יורשי הנקמה", "מאחורי האהבה" ובטלנובלת הילדים והנוער המצליחה "כמעט מלאכים".

## קריירה
פדריקו אמאדור החל את הקריירה שלו בשנת 2002, הטלנובלה הראשונה ששיחק בה הייתה Buenaventura, el profe (**פרנקו בואנהונטורה, המורה)**

* 2003 שיחק בסדרה Malandras (ערמומי).
* 2004 שיחק בסדרה *Jesús, el heredero (ישו היורש)* ובסדרה Mosca & Smith. בטלנובלה La Cecretos De Papa (הסודות של אבא ).
* 2006 שיחק בטלנובלה El Tiempo No Para (הזמן לא עוצר).
* 2007 שיחק בטלנובלה *La ley del amor (חוק של אהבה) בתפקיד וולטר*, בטלנובלה המקסיקנית Amor Mio (אהבה שלי) ושיחק בתפקיד אורח בסדרה כמעט מלאכים בתפקיד אלכס ובסדרה *Lalola.*
* 2008 שיחק בטלנובלה Mujeres De Nadie (נשים של אף אחד) ובטלנובלה הארגנטינאית Los exitosos pells.
* 2009 שיחק בטלנובלה ניני לצד פלורנסיה ברטוטי בתפקיד תומאס.
* 2010 שיחק בסדרה Cecretos De Amor סודות של אהבה בתפקיד מרטין.
* 2011 -2012 שיחק בסדרה Herederos De Una Venganza (יורשי הנקמה) בתפקיד רפאל פררו.
* 2013 שיחק בHistoria De Corazon (היסטוריה של הלב) והשתתף בתוכנית Celebrity Splas.
* 2013 -2014 שיחק בטלנובלה Mis Amigos De Siempre 
* 2016 הציג את תוכנית הריאליטי  "*Supervivencia al desnudo: edición extrema" (הישרדות, גרסת האקסטרים), בה אנשים חיו במשך 40 ימים בלי בגדים ומים באזור מרוחק ביער באזור קולומביה.*
* 2017 משחק אמאדור בסדרה "Amar despues de amar" לצדם של מריאנו מרטינס, איסבל מסדו ואלאנורה וקסלר. הסדרה התחילה את שידוריה בארגנטינה ב - 23 בינואר 2017.

## תיאטרון

## סרטים

## פרסום

## פרסי מעמדות

## חיים אישיים
במשך 12 שנה היה בזוגיות עם הרקדנית לשעבר בשם מריה חוסה אך הם נפרדו. להם שני בנים: בשנת 2006 נולד בנם הבכור ויטו ובשנת 2009 נולד בנם השני סירו. 

משנת 2010 מנהל מערכת יחסים עם השחקנית פלורנסיה ברטוטי אותה הכיר ששיחק לצידה בסדרה "ניני".

## קישורים חיצוניים

קטגוריה:שחקני קולנוע וטלוויזיה ארגנטינאים
קטגוריה:שחקני תיאטרון ארגנטינאים
קטגוריה:ארגנטינאים שנולדו ב-1975
Kill the Lights (אלבום)

***Kill the Lights*** הוא אלבום האולפן החמישי של הזמר הקאנטרי האמריקאי לוק בריאן.

האלבום יצא לאור ב-7 באוגוסט 2015, דרך חברת התקליטים קפיטול רקורדס נאשוויל. נכון לפברואר 2016, האלבום מכר כמיליון עותקים ובכך הפך לאלבום פלטינה בארצות הברית.

בנוסף למהדורה הרגילה של האלבום נמכרה גם מהדורה בשיתוף עם תאגיד טארגט ובה 3 רצועות בונוס.

## סינגלים

* Kick the Dust Up - הסינגל הראשון באלבום. יצא לראשונה ב-19 במאי 2015.
* Strip It Down - הסינגל השני באלבום. יצא לראשונה ב-4 באוגוסט 2015.
* Home Alone Tonight - הסינגל השלישי מהאלבום. יצא לאור ב-23 בנובמבר 2015.

## רשימת רצועות

## מיקומי שיא

## פרסים ומועמדויות

## קישורים חיצוניים

## הערות שוליים

קטגוריה:אלבומי לוק בריאן
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קפיטול רקורדס
Eidos Montreal

**Eidos Montreal** היא חברת פיתוח משחקי וידאו קנדית בבעלותה של Square Enix Europe ומהווה חברת בת של Square Enix.

## היסטוריה
הסטודיו הוקם ב-2007 על ידי Eidos Interactive עם מינויו של סטפן ד'אסטוס למנהל הסטודיו. על פי ד'אסטוס, שלא כמו חברות אחרות, מחזור הפיתוח של הסטודיו מאופיין בצוותים קטנים (בסך הכל 350) שעובדים לאורך תקופת זמן ממושכת. באותה שנה של הקמת הסטודיו, החברה הכריזה על הפרויקט הראשון שלה: פיתוח המשחק השלישי בסדרת Deus Ex, Deus Ex: Human Revolution, שיצא ב-2011. ב-2009, הסטודיו הכריז על הפרויקט השני שלו: פיתוח המשחק השלישי בסדרת Thief. ב-4 במרץ 2014, Square Enix הכריזה כי 27 עובדים פוטרו מ-Eidos Montreal.

ב-26 בינואר 2017, החברה הכריזה על שיתוף פעולה עם חברת Marvel Entertainment ליצירת משחקי וידאו מרובים המבוססים על הקומיקס האוונג'רס.

החברה שותפה ליצירת משחק "Fable" שעתיד לצאת בשנת 2025.

## כותרים שפותחו על ידי החברה

## קישורים חיצוניים
* 

## הערות שוליים

קטגוריה:חברות משחקי וידאו
קטגוריה:חברות קנדיות
אוטו פורטר

**אוטו פורטר הבן** (באנגלית: **.Otto Porter Jr**; נולד ב-3 ביוני 1993) הוא כדורסלן עבר אמריקאי ששיחק בעמדת הסמול פורוורד. בשנתו האחרונה שיחק בקבוצת יוטה ג'אז מליגת ה-NBA.

## נעורים וקריירת מכללות
פורטר נולד בסנט לואיס שבמיזורי, בנם של אלינור ואוטו פורטר, שני הוריו היו כדורסלנים מצטיינים. ב-2011 החל ללמוד באוניברסיטת ג'ורג'טאון, בשנתו הראשונה בקבוצת הכדורסל של האוניברסיטה רשם ממוצע של 9.7 נקודות ו-6.8 ריבאונדים למשחק, בעונתו השנייה רשם ממוצע של 16.2 נקודות ו-7.5 ריבאונדים למשחק. הוא נבחר בתום העונה לשחקן השנה בליגת ביג איסט ולחמישיית העונה ב-NCAA. לאחר ההפסד בסיבוב הראשון של טורניר אליפות המכללות בכדורסל הודיע פורטר כי לא ימשיך באוניברסיטה ויעמיד עצמו לבחירה בדראפט ה-NBA.

## קריירה מקצועית
### וושינגטון ויזארדס
פורטר נבחר במקום השלישי בסיבוב הראשון של דראפט ה-NBA ב-2013 על ידי וושינגטון ויזארדס. טרם פתיחת העונה נפצע בירכו והחמיץ את 18 המשחקים הראשונים של הקבוצה. הוא רשם את הופעת הבכורה שלו ב-NBA ב-6 בדצמבר 2013. במהלך העונה הראשונה שותף פורטר בכ-8.6 דקות בממוצע למשחק ללא תרומה משמעותית, ובשתי סדרות הפלייאוף מיעט לשחק. בעונת 2014/2015 רשם 6 נקודות ו-3 ריבאונדים בממוצע למשחק, במהלך הפלייאוף הפך לשחקן חשוב ברוטציה של וושינגטון, כששותף במשך 33.1 דקות בממוצע למשחק ורשם ממוצעים של 10 נקודות ו-8 ריבאונדים. בעונת 2015/2016 הפך לשחקן החמישייה הפותחת של הקבוצה ורשם שיפור בכל אחד מהפרמטרים הסטטיסטים.

### שיקגו בולס
במהלך עונתו השישית בוושינגטון, , נשלח פורטר בטרייד לשיקגו בולס בתמורה לבובי פורטיס וג'בארי פארקר. בשל פציעה בכף רגלו, שותף ב-14 משחקים בלבד בעונת .

### אורלנדו מג'יק
במרץ 2021 הועבר יחד עם ונדל קרטר בטרייד לאורלנדו מג'יק, תמורת ניקולה ווצ'ביץ' ואל-פארוק אמינו.

### גולדן סטייט ווריורס
באוגוסט 2021 חתם על חוזה בגולדן סטייט ווריורס וזכה עימה באליפות הליגה באותה עונה.

### טורונטו ראפטורס
ב-6 ביולי 2022, פורטר חתם עם טורונטו ראפטורס על חוזה לשנתיים על סך 12.4 מיליון דולר. ב-10 בינואר 2023, לאחר ששיחק רק שמונה משחקים בעונה, עבר ניתוח ברגל שמאל וסיים את העונה.

ב-8 בפברואר 2024, הועבר פורטר בטרייד ליוטה ג'אז לצד קיירה לואיס ג'וניור ובחירת בסיבוב הראשון בדראפט 2024 בתמורה לקלי אוליניק ואוצ'אי אובאג'י. עם זאת, הוא לא שיחק באף משחק עבור הג'אז והם ניפו אותו מהסגל ב-11 במרץ 2024. לאחר מכן הודיע פורטר על פרישה מכדורסל.
## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני וושינגטון ויזארדס
קטגוריה:כדורסלני שיקגו בולס
קטגוריה:כדורסלני אוניברסיטת ג'ורג'טאון
קטגוריה:בחירות דראפט של וושינגטון ויזארדס
קטגוריה:סנט לואיס: כדורסלנים
קטגוריה:כדורסלני אורלנדו מג'יק
קטגוריה:כדורסלני גולדן סטייט ווריורס
קטגוריה:אמריקאים שנולדו ב-1993
ערמון (פירושונים)

קטגוריה:שמות פרטיים עבריים לגברים
קטגוריה:שמות משפחה עבריים
נבחרת אקוודור בכדורגל נשים

**נבחרת אקוודור בכדורגל נשים** מייצגת את אקוודור בתחרויות כדורגל נשים בינלאומיות ומנוהלת על ידי פדרציית הכדורגל של אקוודור.

משחקה הראשון של הנבחרת נערך ב-1995 במסגרת אליפות אמריקה הדרומית השנייה, ובו היא הפסידה 13-0 לברזיל. תבוסה זו נחשבת להפסד הכי גדול של אקוודור אי פעם. בהמשך הטורניר, קבעה הנבחרת את ניצחון השיא שלה בכל הזמנים - 1-6 על בוליביה.

ב-2015, העפילה אקוודור בפעם הראשונה בתולדותיה לגביע העולם של פיפ"א, לאחר שסיימה במקום השלישי באליפות אמריקה הדרומית ששימשה כטורניר המוקדמות. בשלב הבתים של הגביע, שובצה אקוודור עם יפן, קמרון ושווייץ. כבר במשחקה הראשון בטורניר, היא הובסה 6-0 על ידי קמרון ולאחר מכן הפסידה גם לשווייץ ויפן. היא סיימה את הקמפיין עם שער זכות אחד בלבד ו-17 שערי חובה. מאמנת הנבחרת בגביע העולם, ונסה אראוז, שהייתה רק בת 26 ו-4 חודשים במשחק נגד קמרון, היא האדם הצעיר ביותר שאימן במסגרת הגביע העולמי (לגברים או לנשים).

## כל [[גביע העולם בכדורגל לנשים|גביעי העולם]]
*1991 עד 2011 - לא העפילה 
*2015 - שלב הבתים
*2019 עד 2023 - לא העפילה

## כל אליפויות אמריקה הדרומית
*1991 - לא נרשמה
*1995 - שלב הבתים
*1998 - מקום רביעי
*2003 - שלב הבתים
*2006 - שלב הבתים
*2010 - שלב הבתים
*2014 - 20x20px מקום שלישי
*2018 - שלב הבתים
*2022 - שלב הבתים
*2025 - שלב הבתים

## קישורים חיצוניים

## הערות שוליים

קטגוריה:אקוודור: כדורגל
אקוודור
כדורגל
נוסחת ברהמגופטה

בגאומטריה אוקלידית, **נוסחת בְּרַהמָגוּפְּטָה**, היא נוסחה לחישוב שטח של מרובע בר חסימה, על בסיס צלעותיו. פותחה על ידי המתמטיקאי ההודי בראהמגופטה. 
## נוסחה
שטח K של מרובע בר חסימה, שאורך צלעותיו הם *a* ,*b* ,*c* ,*d*, ו-*s* הוא מחצית ההיקף של הצורה ( s=\frac{a+b+c+d}{2}.) הוא:
: K=\sqrt{(s-a)(s-b)(s-c)(s-d)}
הנוסחה היא הכללה לנוסחת הרון למשולשים, וניתן להסתכל עליה כך כאשר אורך אחת הצלעות הוא 0. ניתן לרשום את הנוסחה גם מהצורה:
: K=\frac{1}{4}\sqrt{(-a+b+c+d)(a-b+c+d)(a+b-c+d)(a+b+c-d)}.
: K=\frac{\sqrt{(a^2+b^2+c^2+d^2)^2+8abcd-2(a^4+b^4+c^4+d^4)}}{4}\cdot
### הוכחה
ממוזער|250px|דיאגרמה להוכחה
אנחנו נביא כאן הוכחה שבה השתמשנו באלגברה ובטריגונומטריה, והוכחה זה היא שונה מהוכחתו המקורית של ברהמגופטה.
מרובע חסום ABCD  ששטחו K הוא סכום השטחים של המשלושים ADB△ ו-BDC△, 
:K= \frac{1}{2}pq\sin A + \frac{1}{2}rs\sin C.
מכיוון שמרובע ABCD  הוא בר חסימה, אז *DAB* = 180° − ∠*DCB*∠, מכאן sin *A* = sin *C*,אז ניתן לרשום את השטח כ-
:K = \frac{1}{2}pq\sin A + \frac{1}{2}rs\sin A
ומכאן:
:K^2 = \frac{1}{4} (pq + rs)^2 \sin^2 A
:4K^2 = (pq + rs)^2 (1 - \cos^2 A) = (pq + rs)^2 - (pq + rs)^2 \cos^2 A.\,
ניתן לפתור עבור צלע DB במשולש ADB△  על ידי משפט הקוסינוסים, אז 
:p^2 + q^2 - 2pq\cos A = r^2 + s^2 - 2rs\cos C. \,
ובגלל ש-cos *C*  −cos *A* (מכיוון שהם זוויות שמשלימות ל-360), ומכאן
:2 (pq + rs) \cos A = p^2 + q^2 - r^2 - s^2. \,
אז 
:4K^2 = (pq + rs)^2 - \frac{1}{4}(p^2 + q^2 - r^2 - s^2)^2
:16K^2 = 4(pq + rs)^2 - (p^2 + q^2 - r^2 - s^2)^2.
ניתן לפרק את הביטוי על ידי נוסחת כפל מקוצר, אז 
:[2(pq + rs) - p^2 - q^2 + r^2 +s^2][2(pq + rs) + p^2 + q^2 -r^2 - s^2] \,
ולאחר מכנה משותף,
:= [ (r+s)^2 - (p-q)^2 ][ (p+q)^2 - (r-s)^2 ] \,
:= (q+r+s-p)(p+r+s-q)(p+q+s-r)(p+q+r-s). \,
ועל ידי הצבה של מחצית ההיקף S, אז נקבל
:16K^2 = 16(S-p)(S-q)(S-r)(S-s). \,
נוציא שורש ונחלק ב-16,ונקבל את הנוסחה:
:K = \sqrt{(S-p)(S-q)(S-r)(S-s)}.

## הכללות
ניתן להכליל את הנוסחה למרובע שאינו בר חסימה,
: K=\sqrt{(s-a)(s-b)(s-c)(s-d)-abcd\cos^2\theta}
כאשר θ זה מחצית סכום הזוויות ההפוכות (בחירת הזוויות היא שרירותית, כי אם נבחר את הזוג השני, אז הזווית תהיה 180 פחות θ, אז cos(180° − *θ*) = −cos *θ*,  ומכאן cos2(180° − *θ*) = cos2 *θ*, אז הזוויות לא משנה), נוסחה זו ידועה בתור נוסחת ברטשניידר. כאשר המרובע הוא בר חסימה, אז θ שווה ל-90°, אז:
:abcd\cos^2\theta=abcd\cos^2 \left(90^\circ\right)=abcd\cdot0=0, \, 

## קישורים חיצוניים
* 

קטגוריה:מרובעים
ברהמגופטה
קטגוריה:הוכחות
קטגוריה:שטח
דוד געתון

**דוד געתון** (נולד ב-8 בפברואר 1932) הוא פרופסור אמריטוס לבלשנות צרפתית בחוג לצרפתית באוניברסיטת תל אביב.

## קורות חיים
געתון נולד בבריסל שבבלגיה, להורים יצחק זלמנוביץ וזיסל נילינגר. אביו נולד בשנת 1900 בווישני-אפשה (אויבער-אפשהVysni-Apsa) בחבל טרנסקרפטיה, בצפון מרמורש, בעבר חלק מממלכת הונגריה ואחר כך בצ'כוסלובקיה, וכיום ורחנה וודיאנה באוקראינה. אמו נולדה גם היא בשנת 1900 בכפר סטרמטרה (Strâmtura) (בהונגרית:סורדוק) בחבל מרמורש שהיה אז חלק מממלכת הונגריה וכיום נמצא בשטח רומניה. המשפחה חיה בילדותו ברובע עני בבריסל בשם אנדרלכט.

בשנת 1940, בעקבות פלישת הנאצים לבלגיה, משפחתו ברחה לעיר מרמאנד בדרום מערב צרפת. בשנת 1943 נלקח אביו למחנה אושוויץ לצורך ״עבודה״ ומעולם לא חזר משם. אביו נרצח במחנה.

דוד געתון עלה בשנת 1950 לישראל. שירת בצה"ל בשנים 1952–1954.

געתון בוגר האוניברסיטה העברית בירושלים וקיבל את תואר הדוקטור באוניברסיטת פריז (סורבון). בשנים 1965–1969 לימד באוניברסיטת חיפה, בשנים 1964–1971 באוניברסיטה העברית, ובשנים 1969–1998 לימד באוניברסיטת תל אביב במחלקה לצרפתית. החל מ-1967 לימד וחקר באוניברסיטת תל אביב, ובשנת 1967 פרסם את הספר "תרגילים בדקדוק צרפתי", ובהמשך הוציא מהדורות מחודשות. שם הספר בצרפתית הוא Exercices de grammaire francaise. כמו כן, חיבר שני ספרים נוספים בתחומים שונים בבלשנות צרפתית, ופרסם כמאה שלושים מאמרים בתחומי התמחותו.

החל משנת 1999 געתון חבר באקדמיה המלכותית הבלגית לשפה וספרות צרפתית , תפקיד המקנה לו את הזכות להציע מועמדים לפרס נובל בספרות.

## חיים אישיים
געתון נשוי לשושנה געתון, אב לשלושה, יש לו שלושה נכדים ושלושה נינים. מתגורר בשכונת רמת אביב, בתל אביב.

## קישורים חיצוניים

* קורות החיים של דוד געתון באתר הפקולטה למדעי הרוח, אוניברסיטת תל אביב
* קורות החיים של דוד געתון בצרפתית
* ספריו של דוד געתון באתר אמאזון

## הערות שוליים

קטגוריה:בלשנים ולשונאים ישראלים
קטגוריה:סגל אוניברסיטת תל אביב: צרפתית
קטגוריה:ישראלים ילידי בלגיה
קטגוריה:צרפתית
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פריז
קטגוריה:עולים בשנות ה-1950
קטגוריה:משפחת שאג-צוובנר
קטגוריה:משפחת שפיצר
קטגוריה:ישראלים שנולדו ב-1932
5 Seconds of Summer (אלבום)

**** הוא האלבום הראשון של להקת הפופ רוק האוסטרלית 5 Seconds of Summer.
הלהקה, בעזרת חברת התקליטים קפיטול רקורדס, הפיצה את האלבום ב-27 ביוני 2014 באירופה, וב-22 ביולי 2014 בארצות הברית, מקסיקו, וקנדה.

שירי האלבום:

*השיר Lost Boy החליף את השיר English Love Affair בגרסה האוסטרלית של האלבום.
*השיר Mrs All American החליף את השיר English Love Affair בגרסה האמריקאית של האלבום.

בארצות הברית, האלבום הגיע למקום ראשון במצעד הבילבורד 200, עם מכירה של 259,000 עותקים בשבוע הראשון מאז שחרורו.
הלהקה השיגה את השיא של מכירת המספר הגבוה ביותר של עותקי אלבומי בכורה של להקות בשבוע הראשון מאז האלבום Daughtry של הלהקה Daughtry ב-2006.
בארצות הברית, עד ספטמבר 2015, נמכרו כ-734,000 עותקים של אלבום זה.

## קישורים חיצוניים

קטגוריה:אלבומי בכורה מ-2014
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קפיטול רקורדס
דוד עורי

**דוד עוֹרִי** (26 בנובמבר 1934 – 23 בנובמבר 2012) היה מלחין, מעבד ומורה למוזיקה ישראלי.

## חייו
דוד עורי נולד בשם דוד לדרר בבודפשט בירת הונגריה. בשנת 1946, לאחר מלחמת העולם השנייה, עלה לארץ ישראל לאחר שהות בקפריסין. תחילה התגורר בתל אביב, ובשנת 1960 הצטרף כחבר לקיבוץ בית אלפא. הוא למד הוראת מוזיקה במכללת אורנים לחינוך, וכן למד הלחנה אצל יצחק סדאי ואבל ארליך.

במשך שנים רבות לימד מוזיקה באזור העמק והלחין מוזיקה מסוגים שונים, סימפונית, קאמרית, מוזיקה לתיאטרון ולסרטים, מוזיקה אלקטרונית ומוזיקה קלה.
דוד נישא לזיוה ולזוג שלושה ילדים ונכדים.

דוד עורי מת בקיבוצו, בית אלפא, ב-23 בנובמבר 2012, בגיל 78.

## יצירתו (רשימה חלקית)
* 1960 - שישייה לחליל, כינור, ויולה, צ'לו ופסנתר, בוצעה לראשונה על ידי תלמידי סמינר אורנים.
* 1968 - "ירושלים", קנטטה כוריאוגרפית לאלט, מקהלה מעורבת ותזמורת, בסגנון מודאלי לטקסט מספר תהילים, נכתבה בהזמנת פסטיבל עין גב 1968 ובוצעה בטסטימוניום הראשון באותה שנה.
* 1969 - רביעיית כלי נשיפה ממתכת לשתי חצוצרות, קרן וטרומבון
* 1970 - "שלושה קטעים זעירים" לתזמורת נכתבו בסגנון חדיש מאוד. ביצוע בכורה תזמורת הקיבוצים בניצוח אבי אוסטרובסקי
* 1973 - "מוזיקה לתזמורת קאמרית" בוצעה לראשונה בנגינת תזמורת הנוער של הקיבוצים, בניצוח אהרון חרל"פ
* 1977 - "אינוונציה על מי" לפסנתר, חליל, כינור וצ'לו ביצעה לראשונה שלישיית וולקוב עם מיכאל מלצר במוזיאון תל אביב. עורי עיבד את היצירה גם לתזמורת כלי קשת.
*alt=דוד עורי מנצח|ממוזער|דוד עורי מנצח על תזמורת בהצגה "זרעים של מסטיק" בית אלפא 1965 צלם-אליעזר סקלרץ (באדיבות ביתמונה) 1978 - חמישה שירים לאלט ולפסנתר, למילים של ציונה שביט, בעלי אופי לירי. ביצוע בכורה 1979, עם תמר רז, אלט ועדית צבי, פסנתר 
* 1979 - "קאנון בתנועה מעגלית" נכתב לשישה נגני כלי הקשה, הערוכים במעגל והנגנים עוברים מכלי לכלי על פי תיווי מדויק.
* 1979 - "שבע כפול שבע" לכלי ולנגן, הרשומה בשתי חמשות, אחת לכלי ואחת למבצע, המתבטא בקולות, רעשים ותנועות. היצירה הותאמה על ידי המלחין לרוב כלי הנגינה, ואף להרכב מוזיקלי ולתזמורת.

## קישורים חיצוניים

* מאיר מינדל, לזכרו של דוד עורי, הזמן הירוק, 6 בדצמבר 2012
* , 
* , צילום וראיון: מיכל לנס ואילנה רובין. עריכה: רבקה שבדרון, מתוך ערב מחווה שהתקיים בקיבוץ בית אלפא ב-2 בדצמבר 2013, במלאת שנה למותו
* , צילום וראיון: מיכל לנס ואילנה רובין. עריכה: רבקה שבדרון, מתוך ערב מחווה שהתקיים בקיבוץ בית אלפא ב-2 בדצמבר 2013, במלאת שנה למותו
* 

## הערות שוליים

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מורים למוזיקה בישראל
קטגוריה:מעבדים מוזיקליים ישראלים
קטגוריה:ישראלים ילידי הונגריה
קטגוריה:בית אלפא: אישים
קטגוריה:בוגרי אורנים - המכללה האקדמית לחינוך
קטגוריה:עולים לאחר מלחמת העולם השנייה
קטגוריה:אישים הקבורים בבית הקברות המשותף לבית אלפא וחפציבה
קטגוריה:ישראלים שנולדו ב-1934
קטגוריה:ישראלים שנפטרו ב-2012
ביל פורסטר

**ויליאם רונלד "ביל" פורסטר, ג'וניור** (באנגלית: **.William Ronald "Bill" Forrester, Jr**; נולד ב-18 בדצמבר 1957) הוא שחיין עבר אמריקאי, הוא אלוף עולם, במשחה ל-200 מטר פרפר ובמשחה ל-200 מטר חופשי (קאלי 1975 וברלין 1978 בהתאמה), בעל מדליית ארד אולימפית (מונטריאול 1976) ושיאן עולם במשחה שליחים 4x200 מטר חופשי.

## ביוגרפיה
פורסטר נולד בדרבי, פנסילבניה. התאמן בהדרכתו של רנדי ריס. הוא בוגר אוניברסיטת אובורן משנת 1980.

### אלוף עולם ב-200 פרפר
באליפות העולם שנערכה בברלין, קולומביה בשנת 1975 זכה פורסטר בשתי מדליות, זהב וארד. מדליית זהב, במשחה ל-200 מטר פרפר בשיא אליפות חדש של 2:01.95 דקות, לפני רוגר פיטל ממזרח גרמניה (2:02.22 דקות) ובריאן בריקלי מבריטניה (2:02.47 דקות) ומדליית ארד, במשחה ל-100 מטר פרפר בתוצאה של 56.07 שניות, אחרי בן ארצו גרגורי ג'אגנבורג שקבע שיא אליפות חדש של (55.63 שניות) ורוגר פיטל (56.04 שניות).

### מדליית ארד אולימפית
באולימפיאדת מונטריאול (1976) זכה פורסטר במדליית ארד במשחה ל-200 מטר פרפר בתוצאה של 1:59.96 דקות, אחרי חבריו לנבחרת, מייק ברונר שקבע שיא עולם חדש של 1:59.23 דקות וסטיבן גרג (1:59.54 דקות).

### אלוף עולם ב-200 חופשי
באליפות העולם שנערכה בברלין, גרמניה בשנת 1978 זכה פורסטר ב-3 מדליות, 2 זהב ו-1 ארד. מדליות זהב, במשחה ל-200 מטר חופשי בשיא אליפות חדש של 1:51.02 דקות, לפני בן ארצו ראודי גיינס (1:51.10 דקות) וסרגיי קופליאקוב מברית המועצות שקבע שיא אירופה חדש של 1:51.33 דקות ובמשחה שליחים 4x200 מטר חופשי בשיא עולם חדש של 7:20.82 דקות, לפני ברית המועצות (7:28.41 דקות) ומערב גרמניה (7:33.29 דקות). מדליית ארד, במשחה ל-400 מטר חופשי בתוצאה של 3:53.97 דקות, אחרי ולדימיר סלניקוב מברית המועצות שקבע שיא אליפות חדש של 3:51.94 דקות, ובן ארצו ג'ף פלוט (3:53.42 דקות).

פורסטר נבחר לייצג את ארצות הברית באולימפיאדת מוסקבה (1980), אך הוא לא השתתף בה בגלל החרם האמריקאי.

## קישורים חיצוניים

קטגוריה:אמריקאים ילידי פנסילבניה
קטגוריה:שחיינים אמריקאים
קטגוריה:שחיינים אולימפיים אמריקאים
קטגוריה:שחייני חופשי
קטגוריה:שחייני פרפר
קטגוריה:אלופי עולם בשחייה
קטגוריה:בוגרי אוניברסיטת אובורן
קטגוריה:שחיינים באולימפיאדת מונטריאול (1976)
קטגוריה:זוכי מדליית ארד אולימפית אמריקאים: שחייה
קטגוריה:שיאני עולם אמריקאים: שחייה
קטגוריה:פנסילבניה: שחיינים
קטגוריה:אמריקאים שנולדו ב-1957
Sounds Good Feels Good (אלבום)

**Sounds Good Feels Good** (בתרגום חופשי: **נשמע טוב מרגיש טוב**) הוא שם האלבום השני של להקת הפופ רוק האוסטרלית, 5 Seconds Of Summer.
האלבום שוחרר לכל העולם על ידי חברת התקליטים קפיטול רקורדס ב-23 באוקטובר 2015.

## רקע והוצאה לאור
לאחר הוצאת אלבום הבכורה שלהם, 5 Seconds Of Summer, יצאה הלהקה לחופשת החגים.
הם טסו ללוס אנג'לס בתחילת 2015 במטרה לכתוב שירים והקלטתם לאלבום הסטודיו השני שלהם.
בתחילת הסיבוב ההופעות שלהם, שהיה בתחילת חודש מאי, 2015, הם הופיעו עם שיר חדש הנקרא Permanent Vacation.
ב-12 באוגוסט 2015, הם הודיעו על שם האלבום החדש שעומד לצאת, ועל הזמנה מוקדמת של האלבום, התחל ב-14 באוגוסט.

## רשימת השמעה

*השיר Hey Eveybody! מכיל תוכן ונגיעות מהשיר Hungry Like The Wolf של Duran Duran.

## מיקומי שיא

### הישגים

האלבום הגיע למקום 31 במצעד "51 שחרורי האלבומים הטובים ביותר לשנת 2015" של Rock Sound,
וקיבל ביקורות חיוביות מאוד.

### סיבוב הופעות
בעקבות שחרור האלבום, הלהקה יצאה ב-19 בפברואר 2016 לסיבוב הופעות עולמי הנקרא Sounds Live Feels Live, הכולל 99 הופעות בכל רחבי העולם.

## קישורים חיצוניים

קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קפיטול רקורדס
אנטוניו דמסיו

**אנטוניו דמסיו **(בפורטוגזית: **António Damásio**; נולד ב-25 בפברואר 1944) הוא פרופסור למדעי המוח וראש המכון ליצירתיות ומוח (BCI) באוניברסיטת דרום קליפורניה ומורה מן החוץ במכון סאלק.
במחקרו הראה דמסיו שלרגשות יש תפקיד מרכזי בקוגניציה חברתית וקבלת החלטות.

### ספרים
* *Descartes' Error: Emotion, Reason, and the Human Brain*, Putnam, 1994; revised Penguin edition, 2005 (יצא בעברית תחת הכותר: השגיאה של דקארט - רגשות, היגיון והמוח האנושי)
* *The Feeling of What Happens: Body and Emotion in the Making of Consciousness*, Harcourt, 1999 (יצא בעברית תחת הכותר: ההרגשה של מה שקורה)
* *Looking for Spinoza: Joy, Sorrow, and the Feeling Brain*, Harcourt, 2003 (יצא בעברית תחת הכותר: בחיפוש אחר שפינוזה - נפלאות הרגש ודרך פעולתו במוח)
* *Self Comes to Mind: Constructing the Conscious Brain, Pantheon, 2010* - חוקר את היחסים בין המוח לבין התודעה.

## קישורים חיצוניים

* 
* 
* הדף של אנטוניו דמסיו ב-TED
* אנטוניו דמסיו: בדרך להבנת המודעות (TED2011)

## הערות שוליים

קטגוריה:חברי האקדמיה האמריקאית לאמנויות ולמדעים
קטגוריה:מחברי ספרי מדע פופולרי
קטגוריה:סגל אוניברסיטת איווה
קטגוריה:סגל אוניברסיטת דרום קליפורניה
קטגוריה:זוכי פרס גרומאייר: פסיכולוגיה
קטגוריה:זוכי פרס נסיך אסטוריאס למחקר טכני ומדעי
קטגוריה:מדעני מוח פורטוגזים
קטגוריה:מדעני מוח אמריקאים
קטגוריה:מקבלי תואר דוקטור לשם כבוד מבית הספר הפוליטכני הפדרלי של לוזאן
קטגוריה:אמריקאים שנולדו ב-1944
צ'רליסון בנסחופ

**צ'רליסון בנסחופ** (בהולנדית: **Charlison Benschop**; נולד ב-21 באוגוסט 1989 בווילמסטאד שבאנטילים ההולנדים השייכים להולנד) הוא כדורגלן הולנדי המשחק בעמדת החלוץ בקבוצת המילואים של פורטונה דיסלדורף.

## קריירת מועדונים
בנסחופ נולד בווילמסטאד שבאנטילים ההולנדים השייכים להולנד. הוא שיחק במחלקות הנוער של SCO 63' ושל ספייקניסה. בנסחופ החל את הקריירה המקצוענית שלו ב-וואלבייק בעונת . 

לקראת עונת  חתם על חוזה ל-5 שנים בא.ז. אלקמאר. ב-20 בנובמבר 2010 ערך את הופעת הבכורה שלו במועדון, כשנכנס כמחליף בדקה ה-81 בניצחון 2-1 על טוונטה במסגרת המחזור ה-15 בליגת העל ההולנדית. ב-2 באפריל 2011 הבקיע את שער הבכורה שלו, השער בניצחון 1-0 על פיינורד במסגרת המחזור ה-29. 

בעונת  שיחק בנסחופ בברסט מליגת העל הצרפתית. ב-11 באוגוסט 2012 ערך את הופעת הבכורה שלו במועדון, כששיחק 85 דקות בהפסד לנאנסי במחזור הליגה הראשון, וב-2 בנובמבר 2012 הבקיע את שער הבכורה שלו בליגה, שער שהבקיע בתוספת הזמן בניצחון 2-0 על לוריאן. בסך הכל ערך 27 הופעות בהן הבקיע חמישה שערים. 

במשך שתי העונות הבאות שיחק בנסחופ בפורטונה דיסלדורף והבקיע 25 שערים ב-58 הופעות. לקראת עונת  חתם בנסחופ בהנובר 96 מהבונדסליגה. ב-15 באוגוסט 2015 ערך בנסחופ את הופעת הבכורה שלו בבונדסליגה, כשנכנס כמחליף בפתיחת המחצית השנייה בתיקו 2-2 נגד דרמשטאדט 98 במסגרת המחזור הראשון. שתי דקות לאחר כניסתו למשחק, הבקיע בנסחופ את שער הבכורה שלו במועדון. בנסחופ ירד ליגה עם האנובר בעונת 2016/17 ושב עמה לבונדסליגה בעונת 2017/18. 

בתום עונת 2017/18 עזב בנסחופ את האנובר וחתם באינגולשטאדט 04 מהבונדסליגה השנייה. בנסחופ שיחק באינגולשטאט חצי עונה, ולאחר מכן הושאל לדה חראפסחאפ מליגת העל ההולנדית.

בינואר 2020 חתם באפולון לימסול, בינואר 2022 חתם בפורטונה סיטארד.

## קריירה בינלאומית
בשנת 2010 בנסחופ ערך הופעה אחת במדי נבחרת הולנד בכדורגל עד גיל 21, בה הבקיע שער. בהמשך השתייך בנסחופ לנבחרת קוראסאו.

## קישורים חיצוניים

קטגוריה:כדורגלנים קוראסאואים
קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני ואלבייק
קטגוריה:כדורגלני א.ז. אלקמאר
קטגוריה:כדורגלני ברסט
קטגוריה:כדורגלני פורטונה דיסלדורף
קטגוריה:כדורגלני הנובר 96
קטגוריה:כדורגלני אינגולשטאדט 04
קטגוריה:כדורגלני דה חראפסחאפ
קטגוריה:כדורגלני חרונינגן
קטגוריה:כדורגלני אפולון לימסול
קטגוריה:כדורגלני ס.ו. זנדהאוזן
קטגוריה:כדורגלני פורטונה סיטארד
קטגוריה:כדורגלני אלמניה אאכן
קטגוריה:ספורטאים זרים בצרפת
קטגוריה:ספורטאים זרים בגרמניה
קטגוריה:ספורטאים זרים בקפריסין
קטגוריה:כדורגלני נבחרת קוראסאו
קטגוריה:כדורגלני גביע הזהב 2019
קטגוריה:הולנדים שנולדו ב-1989
קטגוריה:קוראסאואים שנולדו ב-1989
ולטר אמסלם

**ולטר אמסלם** (בצרפתית: **Walter Amsallem**; נולד ב-20 בספטמבר 1931) הוא פוליטיקאי יהודי-צרפתי, ראש עיריית בווה שבצרפת למשך יותר מ-24 שנים וחבר המועצה העירונית של או-דה-פראנס.

אמסלם נולד וגדל בעיירה מיליאנה שבאלג'יריה. בנעוריו היגר עם משפחתו לצרפת. עבד תחילה כרוקח בבווה, וב-1972 נבחר לראשונה למועצת העיר. פעל במסגרת מפלגות שמאל פוליטי לאורך השנים.

שימש כחבר המועצה העירונית של או-דה-פראנס. כיהן כראש עיריית בווה בשנים 1977–2001.

בשנת 2012 מונה אמסלם למפקד לגיון הכבוד בצו של ראש הממשלה.

## הערות שוליים

קטגוריה:ראשי עיריות בצרפת
קטגוריה:חברי האיחוד למען תנועה עממית
קטגוריה:חברי האספה הלאומית של צרפת
ולטר
קטגוריה:פוליטיקאים יהודים צרפתים
קטגוריה:רוקחים יהודים
קטגוריה:צרפתים שנולדו ב-1931
מרדכי אולרי-נוז'יק

**מרדכי אוֹלָרִי-נוֹזִ'יק** (11 במאי 1911 – 20 באוקטובר 1981) היה מלחין ומעבד מוזיקלי ישראלי.

## ביוגרפיה
מרדכי נוז'יק נולד בשנת 1911 בעיר ורשה שבפולין, בן לזוג אנשי תיאטרון. אביו, יצחק נוז'יק, היה שחקן, במאי, פזמונאי ומערכונאי פולני-ישראלי, שנהג להשתמש שמות עט, ובניהם "סכינאי" ו"אולרי", שלימים הצטרף לשם משפחתו של בנו.  סיים את לימודיו בקונסרבטוריון בוורשה. ניגן בכינור, בסקסופון ובקלרינט.
בשנת 1933, כשהיה בן 22, עלה לארץ ישראל עם הוריו ושני אחיו הצעירים, גבריאל ובן-ציון. הוא התפרנס כנגן בבתי קפה בתל אביב (בסגנון ג'אז, על פי רוב) ושימש כמנהל תזמורת בקפה "פינגווין". את הפסנתרנית הצעירה של התזמורת, יהודית פרידמן, נשא לאישה. לימים, הצטרף לתיאטרון הסאטירי "המטאטא".

אולרי-נוז'יק חיבר שירים רבים. עם להיטיו הידועים נמנים "שיר הבוקרים", "מילא", "בין כרמי תמנתה" ו"חפציבה". ריקודי עם רבים נוצרו על פי לחניו.

כתב מוזיקה להצגות ילדים בתיאטראות לילדים ולנוער וחיבר שירי ילדים. כתב להתיישבות העובדת הוציא חוברות למרכז המורים והגננות.

אולרי-נוז'יק היה נשוי ליהודית לבית פרידמן עד מותה ב-1974, אב לפנינה פרנקל ומשה נוז'יק,. הוא נפטר בתל אביב ב-1981, בגיל 70, לאחר מחלה ממושכת.
עיזבונו נמצא בארכיון המוזיקה הישראלית בבניין הספרייה המרכזית ע"ש סוראסקי באוניברסיטת תל אביב.

## קישורים חיצוניים

* 
*  
* 
* 

## הערות שוליים

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:ישראלים ילידי פולין
קטגוריה:אנשי העלייה החמישית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1911
קטגוריה:ישראלים שנפטרו ב-1981
כיתה אל"ף של אמא

**כִּתָּה אָלֶ"ף שֶׁל אִמָּא** הוא ספר בעברית לילדים מאת נאוה מקמל-עתיר, אותו הקדישה לאמה. הספר מופיע ברשימת "המלצות לקריאה" של משרד החינוך בנושא "ספרי ילדים העוסקים במעבר מהגן לבית הספר".

## עלילה
תום מתכונן לכיתה א', סבתא קונה לו ילקוט, סבא קונה לו קלמר עם כל מה שצריך בפנים, אבא מתרגל אתו את הדרך הבטוחה לבית הספר, ואמא לוקחת אותו לקנות מחברות ומדבקות. אלא שהוא לא ממש שמח ללכת לכיתה א', כי אמא שלו לא תהיה איתו, מפני שאמא שלו מורה, והיא צריכה להיות בבית הספר שלה ולקבל את תלמידי הכיתה שלה.

בהתחלה תום שומר את העצב בבטן, אבל כשהוא מגלה שלאחד מתלמידיה של אמא קוראים גם כן תום – הוא מתפרץ. הוא חושב שאמא שלו אוהבת תום אחר במקומו, אבל היא מרגיעה אותו – זה ממש לא המצב.

## הערות שוליים

קטגוריה:ספרי ילדים ונוער בעברית
קטגוריה:ספרי 1995
קטגוריה:ספרי הוצאת דני ספרים
Ride (שיר של Twenty One Pilots)

**Ride** הוא סינגל מסוגת הרוק האלקטרוני, שנכתב על ידי חברי הלהקה האמריקאית Twenty One Pilots. השיר יצא כסינגל הרביעי מתוך אלבומה הרביעי של הלהקה, Blurryface.

הווידאו קליפ הרשמי של שיר הועלה לערוץ היוטיוב הרשמי של הלהקה ב-13 במאי 2015 והיה זמין לרכישה ולהאזנה ב-Google Play Store ב-12 במאי 2015. השיר נכנס למצעדים השנתיים של מגזין הבילבורד, שהתפרסמו בסוף שנת 2016.

## רשימת השמעה
; הורדה דיגיטלית/הזרמת מוזיקה

## מיקומי שיא

## נתוני מכירות

## היסטורית יציאות לאור

## קישורים חיצוניים

## הערות שוליים

קטגוריה:שירי Twenty One Pilots
קטגוריה:שירים באנגלית
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי יהלום בארצות הברית
קטגוריה:שירי יהלום בפולין
קטגוריה:שירי יהלום בצרפת